የአሰልጣኞች አስተያየት | ኢትዮጵያ ቡና 0-1 ጅማ አባጅፋር
በኢትዮጵያ ፕሪሚየር ሊግ 13ኛ ሳምንት ጅማ አባ ጅፋር በአዲስአበባ ስታዲየም ኢትዮጵያ ቡናን 1ለ0 በመርታት ደረጃውን ያሻሻለበትን ድል አስመዝግቧል። ከጨዋታው መጠናቀቅ በኃላ የሁለቱ ቡድን ምክትል አሰልጣኞች ተከታዮን አስተያየት ሰጥተዋል፡፡“ጨዋታው ተመጣጣኝ ነበር ፤ በአራት ቀን ልዩነት እንደመጫወታችን ተጫዋቾቻችን ላይ ጫና በዝቷል ፤ በዚህም የተነሳ በጉዳት እና በህመም ውስጥ ይገኛሉ። ካለፈው አንድ ወር ጀምሮ በአንድ ቀን ልዩነት እየተጫወትን እንገኛለን። በዚህም የተነሳ በባለፈው ተጫዋቾች ቀይረን በማስወጣት ለዛሬው ጨዋታ ዝግጅት አርገናል፡፡ሁለታችንም ኳስን ተቆጣጥረን ለመጫወት ሞክረናል ፤ ኢትዮጵያ ቡና ከአምናው በተለየ በረጃጅም ኳሶች ቶሎ ወደ ጎል ለመድረስ እንደሚጫወቱ በተወሰኑ ጨዋታዎች መመልከት ችለናል ፤ ለዚህም ጥንቃቄ ወስደን ለመጫወት ሞክረናል፡፡”“ጨዋታውን በአብዛኛው እንዳያችሁት ነው፤ ለመጫወት አቅደን የመጣነውን ጨዋታ ለመጫወት ሞክረናል፡፡ አንዳንድ ጊዜ እንደዚህ አይነት ነገር ያጋጥማል ስለተዘጋጀህ ብቻ ታሸንፋለህ ማለት አይደለም ፤ ከጨዋታ በፊት በልምምድ ሜዳ ላይ የቴክኒክና የታክቲክ ዝግጅቶችን ብናደርግን እንደ አጋጣሚ ደግሞ የዛሬው ዓይነት ነገር ይገጥማል ፤ ይህ በእግርኳስ የተለመደ ነው፡፡ አንድ ቡድን ተሸነፈ ማለት አበቃለት ወይም ወጣ ማለት አይደለም ከዚህ ቀድም የሰበሰበውን ነጥብ በነዚሁ ተጫዋቾች ነው ፤ እንደአጋጣሚ ሆኖ ዛሬ አልተሳካልንም ለደጋፊዎች የሚመጥን ጨዋታም አላሰየንም፡፡ ቀሪ ብዙ ጨዋታዎች ከፊታችን አሉ በቀሪ ጨዋታዎች የተሻለ ነገር እናሳያለን፡፡”